Flåterne lever i bedste velgående i efterårssæsonen. Alligevel halter nordjyderne efter, når det gælder om at behandle for dem.

Flåten er typisk kendt som en forårs- og sommerplage, men parasitterne lever i bedste velgående i det koldere efterårsvejr. Men mange ved ikke at både de og deres kæledyr også kan blive angrebet om efteråret. Hele to ud af tre nordjyske hunde- og katteejere behandler ikke deres kæledyr om efteråret, mens langt over halvdelen husker at gøre det i efteråret. Det viser en ny undersøgelse lavet af netdyredoktor.dk. - Mange tror måske, at flåtsæsonen er slut med sommeren, men det er faktisk langt fra tilfældet. Vi ser nu, at flere og flere kæledyr også bliver angrebet om efteråret. Det er derfor vigtigt, at kæledyrsejerne fortsat tjekker sig selv og deres hund eller kat for flåter og fortsat behandler og forebygger, forklarer Thomas Larsen, dyrlæge på Dyrehospitalet Hobrovej i Aalborg. Det er ikke decideret farligt at blive bidt af en flåt, men det kan være meget generende for kæledyret, og kan overføre sygdomsfremmende bakterier.